Title: ประกาศคณะกรรมการควบคุมการขนส่งทางบกประจำจังหวัดอุดรธานี ฉบับที่ 119 (พ.ศ. 2549) เรื่อง กำหนด (ปรับปรุง) แก้ไขรายละเอียดเส้นทาง (ชื่อถนน, ชื่อสถานที่) สำหรับการขนส่งประจำทางด้วยรถโดยสาร หมวด 1 จังหวัดอุดรธานี สายที่ 2 สำนักงานทางหลวงชนบทจังหวัดอุดรธานี-สถานีขนส่งผู้โดยสารจังหวัดอุดรธานี แห่งที่ 2

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดอุดรธานี
ฉบับที่
๑๑๙ (พ.ศ. ๒๕๔๙)
เรื่อง
กำหนด (ปรับปรุง) แก้ไขรายละเอียดเส้นทาง (ชื่อถนน, ชื่อสถานที่)
สำหรับการขนส่งประจำทางด้วยรถโดยสาร
หมวด ๑ จังหวัดอุดรธานี
สายที่
๒ สำนักงานทางหลวงชนบทจังหวัดอุดรธานี-
สถานีขนส่งผู้โดยสารจังหวัดอุดรธานี
แห่งที่ ๒[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดอุดรธานี
ฉบับที่ ๙๓ (พ.ศ. ๒๕๔๓) ลงวันที่ ๒๘ พฤศจิกายน ๒๕๔๓ ปรับปรุงเส้นทางและรายละเอียดเส้นทางสำหรับการขนส่งประจำทางด้วยรถโดยสาร
หมวด ๑ จังหวัดอุดรธานี สายที่ ๒ สำนักงาน รพช. จังหวัดอุดรธานี-สถานีขนส่งผู้โดยสารจังหวัดอุดรธานี
แห่งที่ ๒ ขึ้นนั้น

คณะกรรมการควบคุมการขนส่งทางบกประจำจังหวัดอุดรธานีได้พิจารณาเห็นสมควรให้กำหนด
(ปรับปรุง) แก้ไขรายละเอียดเส้นทาง (ชื่อถนน, ชื่อสถานที่)
สำหรับการขนส่งประจำทางด้วยรถโดยสารดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดอุดรธานี ในการประชุมครั้งที่
๒/๒๕๔๘ เมื่อวันที่ ๒๗ กรกฎาคม ๒๕๔๘ และกรมการขนส่งทางบกได้เห็นชอบเมื่อวันที่ ๘ พฤศจิกายน
๒๕๔๘ ตามที่ได้รับอนุมัติในหลักการจากคณะกรรมการควบคุมการขนส่งทางบกกลาง ในการประชุมครั้งที่
๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง) แก้ไขรายละเอียดเส้นทาง
(ชื่อถนน, ชื่อสถานที่) สำหรับการขนส่งประจำทางด้วยรถโดยสาร หมวด ๑
จังหวัดอุดรธานี สายที่ ๒ สำนักงาน รพช. จังหวัดอุดรธานี-สถานีขนส่งผู้โดยสารจังหวัดอุดรธานี
แห่งที่ ๒ เป็น สำนักงานทางหลวงชนบทจังหวัดอุดรธานี-สถานีขนส่งผู้โดยสารจังหวัดอุดรธานี
แห่งที่ ๒ โดยให้ใช้รายละเอียดเส้นทางดังต่อไปนี้
สายที่
๒ สำนักงานทางหลวงชนบทจังหวัดอุดรธานี-
สถานีขนส่งผู้โดยสารจังหวัดอุดรธานี
แห่งที่ ๒
เริ่มต้นจากสถานที่จอดรถโดยสารประจำทางตรงข้ามสำนักงานทางหลวงชนบทจังหวัดอุดรธานีไปตามทางหลวงแผ่นดินหมายเลข
๒๒ ผ่านโรงงานทอกระสอบ ถึงสี่แยกตัดถนนเลี่ยงเมือง ตรงไปตามถนนนิตโย ผ่านตลาดหนองบัว
ไปตามถนนโพศรี ผ่านวงเวียนหอนาฬิกา แยกซ้ายไปตามถนนมุขมนตรี แยกขวาไปตามถนนศรีสุข แยกขวาไปตามถนนเพาะนิยม
ผ่านโรงพยาบาลอุดรธานีศาลเจ้าเทพารักษ์ แยกซ้ายไปตามทางหลวงแผ่นดินหมายเลข ๒๑๐ (ถนนเลี่ยงเมือง)
ไปสุดเส้นทาง ณ สถานีขนส่งผู้โดยสารจังหวัดอุดรธานี แห่งที่ ๒
ช่วงโรงงานทอกระสอบ-ถนนอำเภอ-โรงเรียนโปลีเทคนิคอุดรธานี
เริ่มต้นจากสถานที่จอดรถโดยสารประจำทางหน้าโรงงานทอกระสอบ ไปตามทางหลวงแผ่นดินหมายเลข
๒๒ ถึงสี่แยกตัดถนนเลี่ยงเมือง ตรงไปตามถนนนิตโย ผ่านตลาดหนองบัว ไปตามถนนโพศรี ผ่านวงเวียนหอนาฬิกาแยกซ้ายไปตามถนนอำเภอ
ไปสุดเส้นทาง ณ สถานที่จอดรถโดยสารประจำทางหน้าโรงเรียนโปลีเทคนิคอุดรธานี

ประกาศ
ณ วันที่ ๑ กันยายน พ.ศ. ๒๕๔๙
จารึก
ปริญญาพล
ผู้ว่าราชการจังหวัดอุดรธานี
ประธานกรรมการควบคุมการขนส่งทางบก
ประจำจังหวัดอุดรธานี

วัชศักดิ์/ผู้จัดทำ
๑๐
มกราคม ๒๕๕๐

[๑]
ราชกิจจานุเบกษา เล่ม ๑๒๓/ตอนที่ ๑๓๓ ง/หน้า ๒๐๓/๒๘ ธันวาคม ๒๕๔๙